****

**Ikšķiles novada tūrisma sezonas atklāšana**

**Velo-orientēšanās Zilajos kalnos**

NOLIKUMS

**Norises laiks – 2017. gada 06. maijs no plkst. 11:00 līdz 17:00**

**Pasākuma norises vieta** – Tūrisma, sporta un atpūtas komplekss “Zilie kalni”

**Starta/Finiša vieta** – pie Dubkalnu ūdenskrātuves Zilajos kalnos

**Organizatori** – Ikšķiles novada tūrisma informācijas centrs sadarbībā ar Ikšķiles novada pašvaldību

1. **SACENSĪBU MĒRĶI UN UZDEVUMI:**
	1. Veicināt veselīgu dzīvesveidu un popularizēt riteņbraukšanu kā vienu no aktīvās atpūtas veidiem Ikšķiles novadā un tūrisma, sporta un atpūtas kompleksā “Zilie kalni”
	2. Iepazīstināt velobrauciena dalībniekus - gan novada iedzīvotājus, gan dalībniekus no citiem novadiem un pilsētām, ar tūrisma piedāvājumu tūrisma, sporta un atpūtas kompleksā “Zilie kalni”
2. **DISTANCE UN DALĪBNIEKI:**
	1. Velobraucienā var piedalīties ikviens aktīva dzīvesveida cienītājs.
	2. Komandu veido 2 līdz 5 dalībnieki
	3. Dalībnieki līdz 14 gadu vecumam velobraucienā var piedalīties tikai vecāku vai aizbildņu uzraudzībā. Dalībniekiem no 15 līdz 17 gadiem, kas velobraucienā vēlas piedalīties bez vecākiem vai aizbildņiem, pirms reģistrācijas ir jāiesniedz organizatoriem rakstiska vecāku vai aizbildņu atļauja dalībai velobraucienā.
	4. Organizatori, nepaskaidrojot iemeslus, var nepielaist komandu startam, ja rodas aizdomas, ka komandas dalībnieki atrodas alkohola, narkotisko vai citu apreibinošu vielu ietekmē
	5. Dalībnieku atbilstību pasākumam izvērtē organizatori, un atteikums dalībai pasākumā nav pārsūdzams
3. **KOMANDU PIETEIKŠANĀS UN REĢISTRĒŠANĀS**
	1. Pieteikties uz sacensībām var elektroniski, sūtot pieteikumu uz e-pastu turisms@ikskile.lv, kurā norādīts komandas nosaukums, kā arī informācija par katru komandas dalībnieku - vārds, uzvārds, vecums, tālruņa numurs un e-pasta adrese, ko pasākuma organizatori var izmantot saziņai ar komandu. Pieteikumi elektroniskā veidā tiek pieņemti līdz **2017. gada 4. maija plkst. 10:30**. Pasākumam pieteikties varēs arī tā norises dienā.
	2. Komandu reģistrēšanās notiek 2017. gada 06. maijā no plkst. 10:00 līdz 10:50
	3. Ja iepriekš pieteiktajai komandai ir mainījušies dalībnieki, tad par to ir jāziņo organizatoriem, reģistrējoties pasākumam tā norises dienā
	4. Papildus informācija par pasākumu [www.facebook.com/VisitIkskile](http://www.facebook.com/VisitIkskile) vai [www.ikskile.lv](http://www.ikskile.lv). Jautājumu gadījumā rakstīt uz e-pastu turisms@ikskile.lv vai zvanīt kontaktpersonai Laurai Šīrantei, tel.nr. 29526209
4. **DALĪBAS MAKSA**
	1. Dalība pasākumā ir bez maksas
5. **OBLIGĀTAIS INVENTĀRS**
	1. Katram dalībniekam nepieciešamais obligātais inventārs:
		1. Velosipēds tehniskā braukšanas kārtībā
		2. Velo ķivere
	2. Komandas obligātais inventārs
		1. Vismaz viens mobilais telefons (ar uzlādētu bateriju)
	3. Ieteicamais inventārs: rezerves kamera vai kameras ielāpi, pumpis u.c. tehnisko ķibeļu novēršanai
6. **KOMANDU STARTA LAIKI:**
	1. Komandu reģistrācija no plkst. 10:00 līdz 10:50, komandu starts sākot no plkst. 11:00. Komandas startē ar 30 sekunžu intervālu
7. **VELOBRAUCIENA GAITA**
	1. Velobrauciens norisinās, pārvietojoties ar velosipēdu
	2. Startā komandas saņem norādes uz pirmo kontrolpunktu. Ievērojot ceļu satiksmes noteikumus un savstarpējās pieklājības normas, komanda veic maršrutu, apmeklējot visus kontrolpunktus
	3. Katrā kontrolpunktā komanda pilda organizatoru sarūpētos uzdevumus un ievēro katra uzdevuma noteikumus
	4. Komandām kontrollaiks ir 5 stundas, un finišs ne vēlāk kā 16:20
	5. Izstāšanās gadījumā komanda par to ziņo organizatoriem, zvanot uz telefona numuru +371 29526209
8. **VĒRTĒŠANA**
	1. Par katru izpildīto uzdevumu komanda var iegūt maksimums 15 punktus
	2. Kontrolpunktā iegūtos punktus katrai komandai fiksēs kontrolpunkta uzraugs
	3. Tiesneši saskaita punktus un noskaidro uzvarētāju (komandu, kas uzdevumos ir savākusi vislielāko punktu skaitu). Vienāda punktu skaita gadījumā uzvar komanda, kas ātrāk finišējusi
9. **APBALVOŠANA**
	1. Uzvarētāju apbalvošana notiek pēc visu komandu finiša un rezultātu apkopošanas (t.i., aptuveni plkst. 17:00)
	2. 1.līdz 3.vietas ieguvēji tiek apbalvoti ar sponsoru sarūpētām balvām un diplomiem
	3. Visas finišējušās komandas saņem piemiņas diplomus par dalību pasākumā
10. **DROŠĪBAS PASĀKUMI**
	1. Dalībniekiem visā brauciena laikā obligāti ir jāievēro ceļu satiksmes noteikumi
	2. Dalībniekiem jāievēro organizatoru noteiktās prasības
	3. Dalībniekiem ir jāievēro katra uzdevuma izpildes un vērtēšanas noteikumi
	4. Dalībnieki ir atbildīgi, lai velobrauciena laikā netiktu piesārņota apkārtējā vide
	5. Visiem dalībniekiem ir obligāti jālieto velo ķiveres. Dalībniekiem bez ķiveres var tikt liegta dalība velobraucienā
	6. Katrs pasākuma dalībnieks ir atbildīgs par savu veselības stāvokli
	7. Par nepieciešamās medicīniskās palīdzības sniegšanu velobrauciena norises laikā dalībnieki sazinās tieši ar neatliekamās medicīniskās palīdzības dienestu (113) vai ar organizatoriem, zvanot uz telefona numuru, kas norādīts uz komandai izsniegtajiem izdales materiāliem
	8. Pasākuma dalībnieki savu iespēju un prasmju ietvaros nodrošina pirmo medicīnisko palīdzību citiem velobrauciena dalībniekiem, ja tas ir nepieciešams
	9. Komandas dalībniekiem visu velobrauciena laiku ir jāpārvietojas kopā
11. **ATBILDĪBA**
	1. Reģistrējoties katrs dalībnieks (vai atbildīgais par nepilngadīgajiem) ar savu parakstu apliecina, ka :
		1. Viņam ir nepieciešamās iemaņas un pietiekama fiziskā sagatavotība braukšanai ar velosipēdu
		2. Ir iepazinies un apņemas ievērot šī velobrauciena nolikumu un organizatoru norādījumus
		3. Ir atbildīgs par savu un savu nepilngadīgo bērnu veselības stāvokli
		4. Apņemas necelt pretenzijas pret organizatoriem par iespējamām traumām vai ekipējuma bojājumiem, kas radušies paša dalībnieka vainas, pārslodzes vai apstākļu nenovērtēšanas dēļ. Organizatori neatbild par iespējamām traumām velobrauciena laikā
		5. Apliecina, ka piekrīt velobrauciena laikā uzņemto foto, video un audio materiālu publicēšanai un izmantošanai nekomerciāliem nolūkiem
		6. Organizatori ir tiesīgi šī nolikuma punktu pārkāpumu gadījumā diskvalificēt komandu
12. **NOLIKUMA IZMAIŅAS**

Velobrauciena organizatori patur tiesības veikt nelielas izmaiņas sacensību nolikumā un gaitā, par to savlaicīgi informējot komandu pārstāvjus (kapteiņus)